Hægt að sækja um hálfan lífeyrir frá 1. október Hálfur lífeyrir Fjármála og efnahagsráðuneytið hefur staðfest breytingar á samþykktum Birtu . Nýjar samþykktir munu taka gildi 1. október nk. og verður því hægt að hefja töku hálfs lífeyris hjá sjóðnum frá og með október 2018 . Helmingur lífeyrisins verður þá geymdur þar til sjóðfélaginn kýs að hefja töku 100% lífeyris . Hægt að fresta töku lífeyris til 80 ára aldurs Frá 1. október mun sjóðfélögum einnig standa til boða að fresta töku lífeyris til allt að 80 ára aldurs í stað 72 ára . Mánaðarleg upphæð lífeyris hækkar hlutfallslega eftir því sem upphaf lífeyristöku er dregið , en þó ekki eftir að 80 ára aldri er náð . Almennur lífeyrisaldur er eftir sem áður 67 ára en hægt er að flýta töku lífeyri fram til 60 ára aldurs hjá Birtu lífeyrissjóð . Lífeyrisreiknivél Birtu sýnir á myndrænan hátt áhrif frestunar - og / eða flýtingar á fjárhæð lífeyris , sem ræðst af samþykktum sjóðsins á hverjum tíma og verður frá og með 1. október hægt að reikna út lífeyrir miðað við lífeyristöku frá 60 til 80 ára . Við hvetjum sjóðfélaga til að huga að starfslokum með góðum fyrirvara og velta fyrir sér öllum kostum .